Šāntideva

Šāntideva (sanskriti keeles śāntideva, umbes 685–763) oli india mahajaana õpetlane, kes on  eelkõige tuntud Bodhitšarjāvatāra ja Śikṣāsamuccaya autorina. Oma ideid esitab ta neis peamiselt lähtuvalt madhjamaka prasangika seisukohast. 

Šāntideva mütologiseeritud eluloo kohaselt olevat ta sündinud kuningapojana. Hiljem, saanud innustust bodhisattva Mandžušrīlt, astus mungaks ja veetis palju aastaid Nālandā ülikoolis, kus tõenäoliselt kirjutas ka oma peamised teosed. 

Osa oma elust elas Šantideva ilmselt erakuna ja mööda Indiat rännates, mille vältel olevat sooritanud hulgaliselt imetegusid Buddha seadmust levitades.

Kategooria:India filosoofid
Kategooria:Sündinud 7. sajandil
Kategooria:Surnud 8. sajandil
Kategooria:Budism Indias